JohanHeinsen/ENO huggingface dataset:
Kiøbenhavns Postrytter, 1794-09-01
Paris, den 13 August. Velfærdscommissionen har faaet den vigtige Efterretning, at Vest-Pyrenæer-Armeen har bemægtiget sig Staden St. Sebastian, Havnen Passage, og Staden Tolosa; at den i Sebastian forefundne 2000 Mand stærke Besætning er gjort til Fanger, 180 Kononer, 27 Skibe, og adskillige store Magaziner erobrede, ja at man, efterat Havnen Passage var erobret, har gjort to der med Krudt, og Munition indløbne spanske Skibe til Bytte. Commissionernes og Revolutionstribunalets nye Organisation har hidtil fornemmeligen beskjæftiget Conventet. Revolutionstribunalet bestaaer, efter dets nye Jndretning, af, 1 Præsident, 4 Vice-Præsidenter, 1 offentlig Anklager, 6 Substituter, 1 Skriver og 24 Dommere, hvilke sidste ere inddeelte i 4 Sectioner, sex til hver Section. Af de 60 Edsvorne skal Halvdelen hver tredie Maaned afgaae. Jngen kan føres for denne Ret, uden enten et foregaaende Conventsderet, eller en Beslutning fra Sikkerhedscommissionen, eller et Arrestmandat fra Tribunalet selv og den offentlige Anklager, giør det nødvendigt. Tribunalets nu værende Præsident hedder Dopsend, en Engelskmand af Fødsel, og som man i Førstningen havde mistænkt for at være interresseret i Sammenrottelsen imod Conventet og en af Robespierres Creature, men som siden har fuldkommen retfærdiggjort sig.
Kiøbenhavns Postrytter, 1794-09-01
J Dag vil man paastaae, at den spanske Handelstad Bilbao, Hovedstaden i Biscaia, allerede er bloqueret af de franske Tropper, og at Fæstningen Qvesnoy er tilbageerobret af Republikens Tropper; at følgeligen nu kun Valenciennes og Conde ere i de Keiserliges Hænder. Fra Belgien kom her atter i Forgaars 11 Vogne med 10 Millioner Livres i Guld og Sølv.
Kiøbenhavns Postrytter, 1794-09-01
London, den 19 August. Dagens Hoftidende har bekiendtgjort en ubehagelig Depeche fra Vestindien, efter hvilken General Greys Forsøg paa at fordrive Franskmændene fra Fortet Fleur d'Epee, Staden Point a Pietre, og overhovedet fra den Deel af Guadeloupe, som kaldes Grandterre, var fuldkommen mislykket; og det fornemmeligen derved, at Regntiden var begyndt med Julii Maaned. Vore Troppers Forliis ved denne Leylighed anslaaes af Generalen selv, fra den 10de Junii til den 3die Julii, til 12 Officerer og hundrede Gemene, som ere dræbte, men 11 Officerer og 319 Gemene blesserte, foruden 56, som savnes.
Kiøbenhavns Postrytter, 1794-09-01
J Løverdags havde vi her atter en farlig Jldsvaade, som brød ud i Hr. Astleys Skuespilhuus, og lagde dette, tilligemed 30 andre tilstødende Huse, i Aske. Aftenen forhen havde Astley i Anledning af Prindsen af Wallis's Fødselsdag givet et Fyrværkerie, hvorved der af Uforsigtighed var kommet Jld i Theatret. – Dagen forhen var der et Opløb paa Pladsen Charing-Cross, hvor Pøbelen, ruinerede et Huus, hvis Eier holdtes for en lumsk Hvær ver, hvilket man iblant andet vilde bevise deraf, at en Recrut havde styrtet sig ned fra hans øverste Vinduer, og derved faaet sin Død. Hværveren forsikkrede, at dette unge Menneske havde frivilligen af ham ladet sig engagere paa Landeveien, men at han siden maatte være blevet melancholsk. Og Recruttens Beslægtede kunde ikke nægte, at Mennesket jo til sine Tider havde været lidt urigtig i Hovedet.
Kiøbenhavns Postrytter, 1794-09-01
Oppositionsbladene klage bitterligen over det store Tab, den Brittiske Coffardiefart har liidt ved de mange i Søen krydsende franske Fregatter, imedens Lord Howes Flaade ligger under Reparationen i Portsmouth. Det vigtigste Skib, som Franskmændene nyeligen have frataget os, og opbragt til Brest, er den anden fra Lissabon kommende Paquetbaad, King Georg, som havde en betydelig Sum saavel af myntet Sølv som af Guldstænger ombord.
Kiøbenhavns Postrytter, 1794-09-01
Stockholm, den 19 August. Efter en nye Anordning skal herefter, ved Befordringer, ingen Officeer forbigaaes i sin Tour, med mindre han selv skriveligen renoncerer derpaa. Og har denne Anordning fundet et stort bifald ved Armeen. - Fra Stralsund ventes med første et Compagnie Artillerie, som her skal forsynes med Heste, og exerceres. - Den Deputation, som hidsendes fra de Pommernske Landstænder, bestaaer af Landraad von Thun og Syndici Fabricius og Gülich. – Den franske Negotiant Garonne, som i disse Dage er hidkommet, skal have adskillige vigtige Commissioner. - Paa en Tid, da der næsten fra alle europæiske Lande indløber Efterretninger om dette Aars Frugtbarhed, klager man i vore sydlige Provindser over en slet Høst. J Skaane er der virkelig Missvæxt, da man paa mange Steder har maattet afmeye Kornet til Foder.
Kiøbenhavns Postrytter, 1794-09-01
Efter private Beretninger fra Petersburg skal der forestaae de der udkomne nyeste Anordninger og Vindues Skatten a. adskillige Forandringer. Man regner dog, at denne Skat vil indbringe 15 til 16 Millioner Rubler.
Kiøbenhavns Postrytter, 1794-09-01
Manheim, den 21 August. Prindsen af Conde har under 19de hujus i sit Hovedqvarteer Steinbach bekiendtgjort, at Greven af Artois er, tilligemed hans Søn af Kongen af Engeland, kaldet til London, og at den Engelske Regiering har sørget for bemeldte Prindsers anstændige Hofholdning.
Kiøbenhavns Postrytter, 1794-09-01
Thorn, den 23 August. Beretningerne om Wilnas Erobring af Russerne ere hinanden modsigende. Rygtet vil, at Russerne vel vare komne ind af den eene Port, som fører lige til Torvet, men at de strax igien med et betydeligt Forliis have maattet rykke tilbage. De nyeste Beretninger melde ikke ret Ord om Wilnas Erobring, som man dog med alle sine Omstændigheder har saa nøye vidst at beskrive. Og saaledes fattes da til dette Øyeblik al officiel Bekræftelse.
Kiøbenhavns Postrytter, 1794-09-01
Frankfurt, den 23 August. Den nyeste Keiserlige Erklæring til den Overrhiinske Kreds er dateret den 12te hujus, og lyder i det Væsentlige saaledes: "Den yderste Fare og den Tidspunct er nu forhaanden, da de virksomste Forholdsregler ufortøvet maatte tages, hvis man ey aldeles vil opgive det tydske Riges Redning, og endnu i dette Feldttog overdrage Herredømmet over Rigs-Provindserne fra Rhinens Udspring lige til dens Udløb til Franskmændene. Det Keyserlige Hof har meere end eengang tilkiendegivet Rigstænderne Erkehusets indskrænkede Kræfter; det har forgieves drevet paa Riigsarmeens Jstandbringelse, som dog, da næsten de to Trediedele af Feldttoget ere forbi, og Fienden serer overalt, ey endnu er fuldført. Mange saavel geistlige som Verdslige Communer ere endnu i Besiddelse af urørte Skatte, som med Nytte kunde anvendes. Godseyerne maatte bruge deres Credit til at fremskaffe store Summer, som Erkehuset, efter saa ubeskrivelige Udgivter, ey længer er i Stand at tilveyebringe. Og dersom man i dette critiske Øyeblik vilde forlade det Keiserlige Hof, saa vilde det ey længer kunne redde Riget; men de som af Ligegyldighed, Uvirksomhed, eller egennyttige Hensigter ey efter Ævne bidroge til almindelig Redning, maatte staae Gud og Efterverdenen til Ansvar for alt det deraf flydende Onde".
Kiøbenhavns Postrytter, 1794-09-01
Wesel, den 23 August. J Stedet for at gaae til Coblenz, skal Franskmændene fra Trier have taget Veyen til Blankenheim og Münsterreisel, ja Rygtet vil, at de allerede staae Bonn 6 Mile nær. – J Trier betale de alting til meget høye Priser, f. Ex. Sukkeret med 3 Livres Pundet; men alting med Assignater. Gudstienesten fortsættes sammesteds uforstyrret, og besøges ofte af de franske Soldater; hvorved nogle vel vise baade Anstændighed og Andagt, andre derimod tee sig uanstændigen, ryge deres Pibe Tobak under Tienesten &c.
Kiøbenhavns Postrytter, 1794-09-01
Nederelden, den 28 August. Private Breve fra London, hvilke den 23de ere indløbne til Amsterdam, indeholde den vigtige Nyehed: at Jndbyggerne paa Martinique af begge Partier have med eet glemt deres indbyrdes Uenigheder, forenet sig imod Engelskmændene, angrebet disse, og leveret den engelske Besætning en Træfning, hvori 882 Engelskmænd, og deriblant 32 Officerer, bleve dræbte. Resten blev nødt til at flygte paa Skibene, forlade Øen, og efterlade sig en Mængde franske Priser, som de ikke fik Tid til at bringe i Sikkerhed. – Nærmere Bekræftelse herpaa ventes.
Kiøbenhavns Postrytter, 1794-09-01
Kiøbenhavn, den 1 September. Den 28de Mai er Oplagsskriveren i Bergen, Thomas Angel Brown, udnævnt til Told- og Consumtions Casserer sammesteds. Den 13de August er Lieutenant Christian Dølner beskikket til Obervisitør ved Maleværkets Consumtion udi Kiøbenhavn, med Navn af Controller.
Kiøbenhavns Postrytter, 1794-09-01
Meteorologiske Observationer. Barom. Therm.
Kiøbenhavns Postrytter, 1794-09-01
Vinden. 25 August. Varme. 27. II. 4. 17 S. V. N. V. 27. II. 4. 14. N. V. Udi afvigte Uge, fra den 23 Augusti til den 30 dito ere i denne Kongelige Residence-Stad copulerede 8 Par. Fødte Drenge 35, Piger 28, tilsammen fødte 63. Døde Mænd 18, Qvinder 13, Drenge 14, Piger 12, af følgende Sygdomme: Alderdom 2. Brystsyge 8 Druknet 1. Dødfød 1. Falden til døde 3 Feber 1. Forraadnelsesseber 3. Gicht 1. Jndvortes Svaghed 1. Jnflammation 1. Kopper 9, Krampe 1. Langvarig Svaghed 1. Slag 8. Steen 1. Svindsoet 2. Tænder 2. Tærende Syge 5. Uangivne Svagheder 4. Vattersoet 1. Tilsammen døde 57. Ere saa 6 flere fødte end døde.
Kiøbenhavns Postrytter, 1794-09-01
Den Kongelige Hof= og Stats-Calender for Aaret 1794 kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret for 5 Mk.
Kiøbenhavns Postrytter, 1794-09-01
AVERTISSEMENTS. Kielderen under Gaarden No. 199 i Frederichsberggaden, beqvem til Handel eller anden Brug, er enten strax eller til førstkommende Michaeli til Leye, hvorom handles med Viinhandler Glasing paa Hiørnet af Vandkonsten.
Kiøbenhavns Postrytter, 1794-09-05
Kiøbenhavns Aar. No. munt. tenant.
Kiøbenhavns Postrytter, 1794-09-05
Post-Tidender. Juli. le. maa Fredagen, den 5 September. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1794-09-05
Mayland, den 9 August. Ved Armeerne har der hidtil, naar undtages Marcher og smaae Skarmydseler, været ligesom en Art Stilstand. Men den 6te er der til Turin ankommet en Officeer som Courier fra Mendovi med det Nyt, at det der staaende Østerrigsk Sardiniske Corps har slaaet Franskmændene, og frataget dem tvende Posteringer, hvorved Fiendens Tab blev 400 Døde og 60 Fanger.
Kiøbenhavns Postrytter, 1794-09-05
Livorno, den 13 August. J Gaar har en fra Calvis Havn afseilet toscansk Tar tane hidbragt den Tidende, at Calvi havde den 4de hujus overgivet sig til Engelskmændene, og at disse den 10de have taget Citadellet i Besiddelse.
Kiøbenhavns Postrytter, 1794-09-05
Med den spanske Fregat Diana fik vi i Løverdags den Efterretning, at Don Juan de Langara var med 14 spanske Linieskibe og 6 Fregatter ankommet til de Hieriske Øer, for at forene sig med den engelske Flaade, som holder Havbugten St. Juan bloqueret.
Kiøbenhavns Postrytter, 1794-09-05
Paris, den 18 August. J Gaar forkyndte Barrere Conventet, under lydeligt bifald, hvorledes General Scherer den 15de havde tilbageerobret Fæstningen Quesnoy, gjort den 3000 Mand stærke Garnison til Krigsfanger, og erobret 110 Kanoner; hvorved dog det var det mærkværdigste, at man en Time efter Erobringen havde havt Efterretningen i Paris, ved Hielp af Borgeren Chappes sindrige Opfindelse, som giør baade dette Aarhundrede og Conventet, der understøttede hans Bestræbelser, stor Ære. Barrere satte derfor med Grund denne høystvigtige Opfindelse ved Siden af Bogtrykkeriets, Krudtets o. a. fl., og kaldte det et telegraphisk Tegnsprog, om hvis udførligere Beskrivelse noget næste Gang, ligesom og om den nye americanske Gesandt, James Monros, Audience den 14de d. M. Conventets tre sidste Sessioner have været meget roelige, og man har ikke mærket det ringeste til Partiernes Uenighed. - Om Robespierre og hans Consorter faaer man efterhaanden flere og flere besynderlige Efterretninger. Jblandt andet fortalte Barrere, at denne smukke Complot havde gjort uhyre Depenser, at de i Nærheden, af Paris havde havt deres Lyststæder, hvor de overlode sig til alle muelige Udsvævelser. Saaledes havde Robespierre Slottet Monceau, Couthon Slottet Bagatelle, og St. Just det forrige Orleanske Slot Raine til deres Disposition, hvor ingen maatte komme paa den Tid, de vare der. Henriot havde for en Loge i Operaen betalt 2000 Livres. Robespierre havde desuden sat meget paa Maitresser, og de Sammenserne havde ladet en heel Mængde Mennesker komme til Paris, for at understøtte dem og deres Planer.
Kiøbenhavns Postrytter, 1794-09-05
London, den 22 August. J de sidste tre Dage have vi paa vore Gader seet adskillige uroelige Optrin, hvortil de mange aabnede Hværverhuse have givet Anledning, og har Historien med den sidst ommeldte vanvittige Recrut, der styrtede sig ud af Vinduet, ogsaa bidraget meget dertil. Denne og endeel andre med dygtige Tilsætninger iblant Pøbelen udspredte Passager bragte den deels til at spolere andre Hværverhuse i Fleetstreet, Holborn, Moorfields, Bridelane og Schoelane, deels at slaae Vinduerne ind, og deels, hvor man gav dem Tid dertil, at begaae endnu større Udsvævelser. Under disse Tumulter vil man have hørt Stemmer, af hvilke nogle raabte, at der var endnu meget mere at tage Hænder i, og andre, at det var bedst at holde Fred. Lordmajoren maatte tilsidst lade sig see, og forelæse de Uroelige Oprørs-Acten. Hvor dette ey vilde frugte, maatte Constabler, Patrouiller, og Vagten splidte Tumultuanterne ad. Ministerialbladene paastaae, at man har lagt Mærke til franske Emissarier, som have uddeelt Penge og Brændeviin iblant Pøbelen, og forsikkret den om, at den havde intet at frygte for det fremrykkende Militaire. Oppositionsbladene nægte saadant. Jmidlertid have dog disse Uroeligheder hidtil gjort Patrouiller nødvendige baade Nat og Dag, ligesom der ogsaa overalt er opslaaet Placater, hvori Forældrene tilholdes at holde deres Børn hiemme, og hvorefter Folk ey maa findes hobeviis forsamlede paa Gaderne. Ja nogle Cavallerieregimenter have endog over Hals og Hoved maattet forlade deres Standqvarterer, og endeel af dem ere allerede her i Nærheden; hvorfor man saameget mindre har Aarsag, at frygte for videre Uroligheder, som allerede nogle af Hovedmændene ere paagrebne og arresterte.
Kiøbenhavns Postrytter, 1794-09-05
Vore Gaars Aviser tale om en Russisk Flaade af 6 Linieskibe og 4 Fregatter, som skal være ankommet til Holy Jsland i Scotland, og hvoraf Engeland i nærværende Kriig kunde betiene sig efter Behag. Men nogen vis og bestemt Efterretning om en saadan Escadre haves endnu ikke.
Kiøbenhavns Postrytter, 1794-09-05
Efter private Breve fra Vestindien skal nu ogsaa Basse terre paa Guadeloupe igien være i Franskmændenes Hænder. Jmidlertid trænger dette Rygte ligesaafuldt til Bekræftelse, som et andet, hvorefter Admiral Jarvis og General Grey havde ved alt for overdrevne Contributioner bragt Jndvaanerne paa de erobrede Øer i Harnisk imod sig, da de af Martinique havde fordret 600000, af Guadeloupe 470000, og af St. Lucis 300000 Pund. Men disse Summer staae ikke i det rette Forhold med bemeldte Øers Tilstand og Rigdomme, og derfor kan man med saameget større Grund tvivle om Beretningens Rigtighed.
Kiøbenhavns Postrytter, 1794-09-05
Stockholm, den 22 August. Gandske uformodet er der gaaet en hemmig Ordre til Admiralitetet i Carlscrona, om at sende nogle Linieskibe og Fregatter til Neapolis, for, som man vil meene, at fordre Satisfaction for Forholdet i Henseende til Sverrigs Reclamation om Armfeldts Paagribelse.
Kiøbenhavns Postrytter, 1794-09-05
Pohlsk Grændse, den 23 August. Man seer nu følgende Afskrivter af det Brev, Kongen af Preussen har tilskrevet Kongen af Pohlen, og Hs. Pohlske Majestæts Svar derpaa: "Min Herr Broder. Den Stilling, Armeerne omkring Warschau have taget, og de eftertrykkelige Mesurer, man tager, for at erobre bemeldte Stad, og som blive stærkere og større, jo længer man fortfarer med den unyttige Modstand, maa have overtydet Deres Majestæt om, at der ey længer kan tvivles om Warschaus Skiebne. Jeg iler, for at overlevere Jndvaanernes Skjebne i Deres Majestæts Hænder. En hastig Overgivelse og den nøyagtige Krigstugt, som jeg vil lade de af mine Tropper iagttage, der ere bestemte til at rykke ind i Staden, vil sikkre alle roelige Jndvaanere Liv og Eiendom i denne Residence. Et nægtende Svar paa den baade første og sidste Opfordring, som min General von Schwe vin har tilstillet Commandanten, vil ufeylbarligen have alle skrækkelige Yderligheder til Følge, og retfærdiggiøre disse, for hvilke man udsætter en aaben Stad, som ved sin egensindige Modstand har fremskyndet Beleyringens Afskyeligheder og begge Armeers Hævn. Dersom det i Deres Majestæts nærværende Forfatning er Dem tilladt at underrette Warschaus Beboere om disse Alternativer, og dersom man giver Beboerne frit Valg, saa seer jeg allerede med megen Fornøyelse forud, at Deres Majestæt vil blive deres Befrier. J modsat Tilfælde vil jeg destomere kommer til at beklage det Unyttige ved dette Skridt, da jeg ikke kan giøre det om igien, hvor stor Deel jeg endog tager i Deres Majestæts og alle deres Bedste, som enten formedelst Blodets Baand eller deres Hengivenhed ere Deres Majestæts Person nærmest. J øvrigt vilde Deres Majestæt i ethvert Tilfælde antage min Forsikkring, om den Høyagtelse, hvormed jeg er, Min Herr Broder, Deres Majestæts gode Broder" Friedrich Wilhelm. "Da den polske Armee, under Generalissimus Koskiuskos Commando, skiller Staden Warschau fra Deres Majestæts Leyr, saa er Warschaus Forfatning ikke længer saadan, at den kan disponere over dens Overgivelse. J denne Situation vilde altsaa intet kunde retfærdiggiøre de Yderligheder, om hvilke der tales i Deres Majestæts Brev, thi Warschau kan hverken antage eller afslaae den Opfordring, som General Schwerin har sendt Commandanten sammesteds. Min Existence interesserer mig ikke mere, end enhver Jndvaaners i Hovedstaden. Men da det har behaget Forsynet at ophøye mig til en Rang, der tillader mig at lægge en Broders Sindelav for Dagen for Deres Majestæt, saa appelerer jeg til samme, om at formaae Deres Majestæt til at forlade de Begreber om Grusomhed og Hævn, hvilke ere saa gandske tvertimod det Exempel, Kongerne burde give Nationerne, og som (jeg meener det oprigtigen) ligesaameget stride imod Deres Majestæts personlige Caracter.
Kiøbenhavns Postrytter, 1794-09-05
Stavialaus August.
Kiøbenhavns Postrytter, 1794-09-05
Wien, den 23 August. Efter Herr Feldtmarechalens, Prindsen af Coburgs, igientagne Forestillinger til Hs. Majestæt, at hans svækkede Helbred ey længer tillod ham at giøre Krigstienesteen, og derfor ønskede at komme i Rolighed; er den ham betroede Commando over Armeen ved Maasstrømmen overdraget Greve Clairfait, ligesom og Generalqvarteermesterpladsen er forundt General Beaulien i Prindsen af Waldecks Sted, som formedelst hans ligeledes svækkede Helbred ey længer kan forestaae samme.
Kiøbenhavns Postrytter, 1794-09-05
Haag, den 26 August. Generalstaterne have udfærdiget en Formaning til alle Beboerne i Generalitetslandene imellem Maass- og Schelde Floden, samt i Staats=Flandern, at transportere alt det Gods, Qvæg, og alle for Mennesker og Qvæg tienlige Proviantartikler, som de kunne undvære, fra det platte Land til Fæstningerne og dybere ind i Landet, eller og overlade deres Qvæg og Kornforraad til Proviantcomnissionerne paa billige Vilkaar.
Kiøbenhavns Postrytter, 1794-09-05
Den hidtil mærkede Stilstand i Operationerne synes nu ey at vare meget længer. Paa nogle Dage have Franskmændene paa vor hele Grændse været i fuld Bevægelse, nærmet sig Fæstningen Breda paa to Miles Distance, og tillige gjort adskillige Bevægelser imod Mastricht og Herzogenbusch. Ja de skal endog have truet med et Angreb imod Rüremonde, for derfra at støde til Moselarmeen i det Trierske. Breda bliver fremdeles sat i den bedste Forsvarstand imod alle mødende Angreb, og for at faae Oversvømmelsen ret i Gang, er der anbragt Vandmøller. Den 23de skulde alle vore Forposter paa eengang været angrebne af Franskmændene; men man har hidtil ey hort noget derom. Den 24de skal der ved Mastricht, være forefaldet en Træfning, til Tab for de Keiserlige. Men tilforladelig er dog ey heller denne Relation. - Det frugtesløse Bombardement paa Sluis skal den 23de være ophævet. – Greven af Artois er endnu i Rotterdam.
Kiøbenhavns Postrytter, 1794-09-05
Kiøbenhavn, og 5 September. Den 30te Mai er Decanus, Doctor Philosophiæ El var Gudmundsen, beskikket at være Sognepræst til Holme Præstegield og dets Annexer Løndal og Øsleboe i Christiansands Stift. Den 22de August er Nicolai Brorson, Lærer ved Waysenhuset i Kiøbenhavn, beskikket at være residerende Capellan i Ringsted og til Annexet Beenløse i Sielland. Studiosus Jesper Bidstrup ligesaa at være Stads Mechanicus i Kiøbenhavn. Den 29de August er Sognepræst Hr. Peder Heggelund beskikket til Sognepræst for Damsholte Meenighed paa Møen. Sognepræst Hr. Ole Christian Saxtorph ligesaa til Sognepræst i Nexøe og til Annexet Bodilskiær paa Bornholm. Samme Dag er Post Controller, Frederich Poul Benjamin Mazar de la Garde, beskikket til Kasserer ved General=Post Kassen, og Fuldmægtig Knud Landorph Schæfer til Controller ved bemeldte Kasse.
Kiøbenhavns Postrytter, 1794-09-05
Den 11te Junii er Copiist Søren Ravnkilde allernaadigst udnævnt til at være Oeconomie-Jnspectør ved Friderichs Steenbrud paa Bornholm. Ligeledes ere Proprietairerne, Friis til Giedsengaard i Falster, under 16de Julii, og Haagen Christian Astrup til Rosendal Gaard i Tryggevelde Amt, under 27de August allernaadigst forundte Rang med Kammerraader.
Kiøbenhavns Postrytter, 1794-09-05
Den 28de Julii er Candidatus Theologi, Marcus Nicolaus Huesmann, confirmeret at være valgt Pastor til Michaelisdon i Landskabet Søndre Dithmarschen. Den 1ste August Candidatus Theologi, Nis Jepsen, ligeledes til Pastor i Carlum, Tonderns Amt. Den 15de August er hidtil værende Compastor Hammer i Pløen beskikket til Pastor i Nienstadten i Herskabet Pinneberg; og hidtil værende Professor ved Kiøbenhavns Universitet, Torkel Baden, til Professor Philologi og Eloquentia extraordinarius ved Universitetet i Kiel.
Kiøbenhavns Postrytter, 1794-09-05
J Tallotteriets 708 Trækning her i Staden udkom i Tirsdags følgende Nummere: Den Kongelige Hof- og Stats-Calender for Aaret 1794. kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret, for 5 Mk.
Kiøbenhavns Postrytter, 1794-09-05
AVERTISSEMENTS. Kielderen under Gaarden Nr. 199 i Frederichsberggaden, beqvem til Handel eller anden Brug, er enten strax eller til førstkommende Michaeli til Leye, hvorom handles med Viinhandler Glasing paa Hiørnet af Vandkonsten.
Kiøbenhavns Postrytter, 1794-09-05
Mandagen den 8de September førstkommende bliver paa det Kongelige priviligerede Assistentshuus foretaget og holdet Auction over endeel forfaldne og uindløste Pandter, som fra den 11te Januarii og til den 12te Julii 1793 ere satte, bestaaende af Guld og Sølv, Silke, linnede og uldne Gangklæder og Tøy, samt Tin, Kobber og Messing med videre. Tillige bekiendtgiøres: 1) at saafremt nogen indleverer sin Assistents=Seddel til Fornyelse, bortgaaer, og ikke igien indfinder sig for at betale den af den laante Capital forfaldne Rente, imod at erholde en nye Assistents=Seddel, men derimod udebliver med Rentens Betaling, og ikke afgiør samme forinden Auctionen bemeldte 8de September begynder, bliver Pandtet ved Auctionen bortsolgt, uagtet en saadan Pandte Eier har indleveret sin Assistents=Seddel til Fornyelse; 2) at Kiøberne af de Contrebande og til Udførsel af Landet bortsolgte Pandter, have gandske at rette sig efter Placaten af 30te December 1780, og at slige Pandter maae være udførte inden tre Maaneder fra den Tid, de til Toldboden ere afgivne.
Kiøbenhavns Postrytter, 1794-09-08
Kiøbenhavns No. Aar de, an. tau. Post-Tidender. Junien. Mandagen, den 8 September. Heraf udgives ugentlig 2de Stykker, ved P. M. Hopfiner.